છેલ્લા બે દસકથી ક્રિકેટનાં મેદાનમાં રાજ કરતી ઓસ્ટ્રેલિયાની ટીમ ક્રિકેટમાં આજે પોતાના અસ્તિત્વને શોધી રહી હોય તેવુ દેખાઇ રહ્યુ છે. તમને જણાવી દઇએ કે આ મેચમાં ઈંગ્લેન્ડની ટીમે પહેલા બેટીંગ કરતા ૫૦ ઓવરમાં ૪૮૧ રનનો સ્કોર ઓસ્ટ્રેલિયાને આપ્યો હતો, જેના જવાબમાં ઓસ્ટ્રેલિયાની ટીમ ૩૭ ઓવરમાં જ ૨૩૯ રન પર ઓલઆઉટ થઇ ગઇ હતી. ઈંગ્લેન્ડ તરફથી એલેક્સ હેલ્સે સૌથી વધુ ૧૪૭ રન બનાવ્યા હતા, જેમા ૧૬ ચોક્કા અને પાંચ છક્કાનો સમાવેશ થાય છે. ગઇ કાલે રમાયેલ મેચમાં ઓસ્ટ્રેલિયાને સૌથી મોટી હાર (૨૪૨ રને)નો સામનો કરવો પડ્યો હતો. આ પહેલા તેને ૧૯૮૬માં ૨૦૬ રને ન્યૂઝલેન્ડ વિરુદ્ધ હારનો સામનો કરવો પડ્યો હતો.